text: To års fængsel til brandstifter 
  03 august 2012 kl. 08.34
  25-årig kvinde er ved retten i Esbjerg blevet idømt to års ubetinget fængsel for at stå bag fire påsatte brande
  Området omkring Hans Tausens Vej var hærget af en lang række påsatte brande i november og december sidste år. Den 25-årige kvinde blev dømt for at stå bag de sidste fire i rækken, i øvrigt i den boligblok, hvor hun selv boede, skriver jv.dk
  
  Har afsonet 8 måneder
  Hun har tidligere erkendt alle fire forhold, men hun har siden ændret forklaring og vil nu kun erkende den sidste brand den 9. december.
  Hun har siddet varetægtsfængslet siden anholdelsen den 9. december, og hun har således afsonet otte måneder af sin dom.
  